****

**Društvo klavirskih pedagogov Slovenije**

**Sedež**: Stari trg 34, 1000 Ljubljana

**Pošta:** Konservatorij za glasbo in balet Ljubljana

Ižanska c. 12, 1000 Ljubljana

**RAZPIS**

***Epta Forum* za predavanja na Klavirskih dnevih Ljubljana 2015**

**Spoštovane članice in člani Društva klavirskih pedagogov EPTA Slovenija!**

Ob 100. obletnici smrti enigmatičnega ruskega skladatelja Aleksandra Skrjabina vstopamo v svet klavirske glasbe skozi oči njegovega mističnega odnosa med barvami in glasbo. *Tonska barva* kot žargonski izraz v svetu resne glasbe ustvarja celo vrsto asociacij – od glasbe impresionizma z Ravelom in Debussyjem, do razpoloženjskih nians, pa do konkretne upodobitve barv z glasbo v nekaterih delih sodobnih avtorjev. O vsem tem se bomo pogovarjali na Eptinih Klavirskih dnevih 2015,

v Ljubljani. Morebiti je sledeči razpis dobra spodbuda, da se tudi Vi predstavite in prispevate k razvoju slovenske klavirske pedagogike.

Klavirski dnevi 2015, z naslovom ***Barvno na črno-belem,***bodo potekali **27. in 28. novembra 2015, na Konservatoriju za glasbo in balet Ljubljana, Ižanska c. 12, Ljubljana.** Organizacijski odbor bo za sklop predavanj *EPTA Forum* predvidoma namenil 90 minut za celotni sklop (3 predavanja).

**Pogoji razpisa so sledeči:**

* Na EPTA Forum se lahko s svojim predavanjem ali predavanjem z recitalom prijavijo člani društva EPTA.
* Dolžina predavanja (vključno z vsemi pripravami, prihodom na oder in odhodom z odra): **največ 25 minut**.
* Prednost bodo imela predavanja, ki se bodo navezovala na glavno ali katero izmed spremljevalnih tem konference:

1. **Aleksander Skrjabin, ob 100. obletnici smrti.**
2. **Barve v klavirski glasbi.**
3. **Impresionizem in Maurice Ravel, ob 140. obletnici rojstva.**
4. **Dobrodošla tudi zanimiva predavanja iz ostalih pedagoških tem.**

* Organizator predavanj stroškov, povezanih z njimi, ne honorira, pač pa nudi potrdila, ki se lahko uveljavljajo pri napredovanju v nazive in plačne razrede.
* Rok za prijavo na razpis je **20. maj 2015.**
* Prijavnico (na 2. strani tega dokumenta) in zahtevane priloge pošljete elektronsko na:  
  [**klavirski.dnevi@epta.si**](mailto:klavirski.dnevi@epta.si)

Prijavljene vloge bo obravnaval organizacijski odbor Klavirskih dni. O sklepih le-tega boste obveščeni po elektronski pošti, najkasneje do 15. junija 2015.

Dodatne informacije:

* tajnistvo@epta.si, www.epta.si
* telefon.: tajništvo Epte, 040 720 203 (Suzana Zorko) in 031 663 875 (Primož Mavrič)

**Vljudno vabljeni k sodelovanju!**

*Organizacijski odbor Klavirskih dni Ljubljana 2015*

Ljubljana, 10. 3. 2015

**PRIJAVNICA**

**na razpis za *EPTA Forum***

**za predavanja na 15. Klavirskih dnevih, Konservatorij za glasbo in balet Ljubljana**

|  |  |
| --- | --- |
| Ime in priimek: |  |
| Točen naslov: |  |
| Elektronski naslov: |  |
| Telefon: |  |

|  |  |
| --- | --- |
| Tematski naslov predavanja oz.  recitala s predavanjem: |  |
| Minutaža: |  |
| Opombe:  *(zahteve po posebni opremi, idr.)* |  |

**Obvezne priloge, ki morajo biti poslane v elektronski obliki**:

* življenjepis (max. 150 besed)
* kvalitetna fotografija (jpg. format, vsaj 1 MB)
* povzetek predavanja (max. 150 besed)

**Izpolnjeno prijavnico z vsemi prilogami pošljite na naslov:** [**klavirski.dnevi@epta.si**](mailto:klavirski.dnevi@epta.si)

**Rok prijave je 20. maj 2015.**